Document ID: 32003R2196

Κανονισμός (ΕΚ) αριθ. 2196/2003 της Επιτροπής
της 16ης Δεκεμβρίου 2003
για την τροποποίηση του κανονισμού (ΕΚ) αριθ. 1260/2001 του Συμβουλίου για την κοινή οργάνωση των αγορών στον τομέα της ζάχαρης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1260/2001 του Συμβουλίου, της 19ης Ιουνίου 2001, για την κοινή οργάνωση των αγορών στον τομέα της ζάχαρης(1), και ιδίως το άρθρο 10 παράγραφος 4 δεύτερο εδάφιο,
Εκτιμώντας τα ακόλουθα:
(1) Οι βασικές ποσότητες για τη ζάχαρη, την ισογλυκόζη και το σιρόπι ινουλίνης που καθορίζονται στο άρθρο 11 παράγραφος 2 του κανονισμού (EΚ) αριθ. 1260/2001 τροποποιούνται με την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση, από την ημερομηνία έναρξης ισχύος της εν λόγω πράξης. Προκειμένου να ληφθούν υπόψη οι βασικές αυτές ποσότητες, πρέπει να τροποποιηθεί και να αρχίσει να ισχύει από την ίδια ημερομηνία ο πίνακας με τους συντελεστές που παρατίθεται στο άρθρο 10 παράγραφος 4 πρώτο εδάφιο του κανονισμού (EΚ) αριθ. 1260/2001.
(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο πίνακας στο άρθρο 10 παράγραφος 4 του κανονισμού (EΚ) αριθ. 1260/2001 αντικαθίσταται από το ακόλουθο κείμενο:
ΘΕΣΗ ΠΙΝΑΚΑ "
Άρθρο 2
Ο παρών κανονισμός αρχίζει να ισχύει την 1η Μαΐου 2004, με την επιφύλαξη της έναρξης ισχύος της συνθήκης προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 2003.

Labels: 17
6